Luettelo televisiosarjan The Walking Dead hahmoista
Päähenkilöt

Aaron (Ross Marquand) on Alexandria Safe-Zonen asukas. Aaron seurusteli Ericin kanssa. Aaron menettää vasemman kätensä onnettomuudessa.
Alden (Callan McAuliffe) oli alun perin Pelastajien jäsen, joka myöhemmin kääntyi heitä vastaan ja asettui Hilltoppiin. Myöhemmin Alden seuresteli Enidin kanssa.
Alpha (Samantha Morton) oli yksi selviytyjistä ja Kuiskaajien johtaja. Negan tappoi hänet katkaisemalla pään irti ja myöhemmin Beta tappoi tämän kulkijana.
Jessie Anderson (Alexandra Breckenridge) on Alexandria Safe-Zonen asukas. Hän oli naimisissa Peten kanssa ja heillä on kaksi poikaa Ron ja Sam. Jessie joutuu kulkijalauman repimäksi kun tämä yritti pelastaa Samin, joka oli joutunut kulkijalauman syötäväksi.
Andrea (Laurie Holden) on Amyn isosisko. Andrea ystävystyy Michonnen kanssa ja ihastuu myöhemmin Kuvernööriin. Andrea pettää Kuvernöörin, kun kuulee tämän aikeista hyökätä Rickin ryhmän asuttamaan vankilaan. Kuvernööri saa hänet vangiksi ja hänet jätetään yksin samaan huoneeseen kuolevan Miltonin kanssa, joka puree häntä ennen kuin Andrea ehtii vapautua kahleistaan. Michonne, Rick ja muut löytävät hänet ja Andrea päättää ampua itsensä.
Tara Chambler (Alanna Masterson) on selviytyjä, joka kuului Kuvernöörin ryhmään vankilahyökkäyksessä. Tara kuitenkin piiloutuu hyökkäyksen alkaessa ja Glenn pelastaa hänet. Tara liittyi Glennin matkaan ja he tapaavat Abrahamin, Rositan ja Eugenen. Taran perheeseen kuului isä David, sisko Lilly ja Lillyn tytär Meghan. Tara seurusteli Denisen kanssa. Tara saa myöhemmin tietää Denisen kuolleen. Kuolee Alphan tappamana.
Daryl Dixon (Norman Reedus) on yksi ryhmän selviytyjistä. Hän käyttää aseenaan varsijousta.
Dwight (Austin Amelio) on yksi selviytyjistä, jonka Daryl kohtaa. Dwight liikkui Sherryn ja Tinan kanssa ennen kuin Tina menehtyi. Dwight palasi takaisin, kun tämä tappoi Denisen vahingossa varsijousella jonka tämä Daryliltä varasti. Dwight seurusteli ennen Sherryn kanssa, ennen kuin Sherrystä tuli Neganin vaimo. Dwight liittyi myöhemmin Rickin puolelle, kun tämä halusi Negan kuolevan. Dwight jää kiinni petturuudestaan, mutta selviää hengissä sodasta ja  saa Taralta anteeksipyynnön Denisen kuolemasta.
Merle Dixon (Michael Rooker) on Darylin isoveli, joka jätetään Atlantassa pilvenpiirtäjän katolle. Merle onnistuu pakenemaan katkaisemalla oikean kätensä. Merle joutuu Woodburyn sotilaiden armoille, kun hän yrittää tappaa Kuvernöörin. Kuvernööri ampuu Merleä rintaan ja jättää hänet muuttumaan. Daryl löytää ja tappaa hänet myöhemmin.
Enid (Katelyn Nacon) on Alexandria Safe-Zonen asukas. Hän saapui Alexandriaan noin kahdeksan kuukautta ennen Rickin ryhmää. Enidin vanhemmat kuolivat kulkijoiden hyökkäyksessä. Enid on suunnilleen samanikäinen kuin Ron ja Mikey. Enid lähti Alexandriasta jätten viestin "JSS" eli "Just Survive Somehowe". Enid ja Glenn törmäävät toisiinsa kadulla missä Nicholas tappoi itsensä. Enid oli Glennin kanssa mukana auttamassa Maggietä. Enid päätti lopulta lähteä Alexandriasta Hiltopiin katsomaan Maggietä ja jää lopulta asumaan sinne. Kuolee Alphan tappamana.
Rosita Espinosa (Christian Serratos) on yksi Abrahamin joukon jäsenistä. Rosita seurusteli Abrahamin kanssa, mutta suhde loppui Abrahamin ihastuttuaan Sashaan. Rosita yritti kostaa Abrahamin kuoleman ampumalla Negania, mutta epäonnistui. Rosita seurusteli Siddiqin kanssa ja tuli raskaaksi tälle. Siddiqin kuoleman jälkeen, Rosita seurusteli vähän aikaa Gabrielin kanssa. Rosita saa kulkijan pureman olkapäähän ja lopulta Eugene tappaa Rositan ennen tämän muuttumista.
Ezekiel (Khary Payton) on Kuningaskunnan johtaja, joka omistaa tiikerin nimeltä Shiva.
Abraham Ford (Michael Cudlitz) oli joukon johtaja, joka oli ottanut tehtäväkseen Eugenen viemisen Washingtoniin. Abrahamista tuli myöhemmin Rickin oikeakäsi. Abrahamilla oli suhde Rositan kanssa, mutta tämä ihastuu myöhemmin Sashaan. Abraham ja Sasha päättivät että he olisivat valmiita tekemään lapsen. Abraham saa kuitenkin surmansa, kun Negan lyö häntä pesäpallomaila Lucillella.
Gareth (Andrew J. West) oli Terminuksen johtaja. Terminuksessa asuu myös hänen veljensä Alex ja äitinsä Mary. Gareth on muiden Terminuslaisten kanssa metsästämässä Rickin ryhmäläisiä, kunnes joutuu Rickin surmaamaksi.
Gregory (Xander Berkeley) on Hilltopin rakentaja ja entinen johtaja. Gregory yritti tappaa Maggien, minkä johdosta Gregory teloitetaan hirttämällä.
Kuvernööri / Philip Blake (David Morrissey) on Woodburyn johtaja. Kuvernööri raivostuu Michonnelle, joka tappaa hänen zombiksi muuttuneen tyttärensä Pennyn. Philip hyökkää vankilaan, mutta epäonnistuu yrityksessään. Hermostunut Philip tappaa kaikki sotilaat, paitsi Caesarin ja Shumbterin. Kolmikko eroaa ja Philip löytää pienen perheen. Philip ihastuu pian Lillyyn. Philip löytää Caesarin ja uudet ryhmäläiset. Philip tappaa Caesarin ja Peten. Myöhemmin Philip yllyttää uudet ryhmäläiset hyökkäämään vankilaan. Philip on vähällä kuristaa Rickin kuoliaaksi, mutta Michonne haavoittaa Philipin lävistämällä katanan tämän mahan läpi. Lopulta Lilly ampuu Philipiä päähän.
Beth Greene (Emily Kinney) on Hershelin nuorin tytär. Beth seurustelee Jimmyn kanssa, joka kuolee myöhemmin farmilla. Vankilahyökkäyksen jälkeen hän liikkuu Darylin kanssa, mutta hänet kaapataan ja hän päätyy Grady Memorial Hospitaliin. Beth kuolee Grady Memorialissa Dawn Lernerin vahinkolaukauksen ampumana.
Hershel Greene (Scott Wilson) on lääkäri ja Greenen perheen isä. Hershel uskoo aluksi turhaan, että tauti voidaan parantaa. Vankilassa Hersheliä purraan jalkaan, mutta Rickin amputaatio pelastaa Hershelin hengen. Kun Infektio iskee vankilaan, Hershel vahtii jokaista potilastaan. Myöhemmin Kuvernööri tappaa Hershelin katkomalla tämän pään irti Michonnen katanalla.
Maggie Rhee o.s. Greene (Lauren Cohan) on Hershelin vanhin tytär. Maggie aloitti suhteen Glennin kanssa ja he menivät myöhemmin naimisiin. Maggielle syntyy lapsi, jonka hän nimeää isänsä mukaan Hersheliksi. Maggie on Hiltopin johtaja.
Carl Grimes (Chandler Riggs) on Rickin ja Lorin poika. Tapahtumien edetessä hän oppii käyttämään asetta ja puolustautumaan zombeilta. Carl menettää toisen silmänsä, kun Ron yritti ekana ampua Rickiä mutta luoti osuu vahingossa Carliin. Carl löysi yksinäisen selviytyjän Siddiqin ja hän päätti viedä hänet mukanaan Alexandriaan. Kotimatkalla kulkija puri Carlia, mutta kaikesta huolimatta hän auttoi Siddiqin Alexandriaan. Myöhemmin Alexandriassa Carl paljasti pureman Rickille ja Michonnelle. Lopulta Carl teki itsemurhan ampumalla itseään päähän.
Lori Grimes (Sarah Wayne Callies) oli Rickin vaimo ja Carlin sekä Judithin äiti. Lori menehtyy keisarileikkauksen aiheuttaman verenhukan vuoksi. Carl ampuu Lorin ennen kuin tämä muuttuu kulkijaksi.
Rick Grimes (Andrew Lincoln) on sarjan päähenkilö ja sheriffi. Tapahtumien alkaessa Rick herää koomasta sairaalassa ja huomaa zombien vallanneen maailman. Palatessaan kotiinsa hän kohtaa naapurinsa Morgan ja Duane Jonesin, jotka ottavat hänet suojiinsa. Rick onnistuu myöhemmin löytämään vaimonsa Lorin ja poikansa Carlin ja hänestä tulee ryhmän johtohahmo. Sarjan edetessä Rick tappaa parhaan ystävänsä Shanen ja menettää vaimonsa Lorin vankilassa. Rick on nykyään Alexandrian johtaja.
Dale Horvath (Jeffrey DeMunn) oli ryhmän vanhin selviytyjä ja vartija. Carlin epähuomiossa houkuttelema kulkija tappaa Dalen.
Anne (Jadis) (Pollyanna Macintosh) oli kaatopaikan selviytyjien johtaja. Hän ja kaatopaikkalaiset olivat liittoutuneet Pelastajien kanssa. Myöhemmin pelastajat tappavat koko ryhmän lukuun ottamatta Jadisia, joka onnistui piiloutumaan. Pelastajien sodan jälkeen Jadis muuttaa Alexandriaan, paljastaen oikean nimensä. Anne pelastaa Rickin sillan räjäytyksen seurauksena mudasta ja he lähtevät Helikopterin mukaan.
Morgan Jones (Lennie James) on Rickin ensimmäinen kohtaama selviytyjä. Morgan kertoo Rickille tarkemmin zombeista ja maailman tilasta. Morgan ei pysty tappamaan zombieksi muuttunutta vaimoaan Jennyä. Hän palaa sarjaan kolmannen kauden jaksossa 12 "Clear". Morgan ei suostu lähtemään Rickin mukaan vankilaan. Hänet nähdään uudestaan viidennellä tuotantokaudella. Morgan löytää Gabrielin kirkosta kartan ja huomaa siinä Rickin nimen ja lähtee kohti Washingtonia. Morgan pelastaa kauden päätösjaksossa Darylin ja Aaronin ja he tuovat Morganin Alexandriaan. Sarjan ulkopuolella Morgan oppi käyttämään Bō keppiä. Morgan muutti Carolin takia Kingdomiin. Pelastaja sodan jälkeen, Morgan päättää lähteä omille tielleen. Morganista tulee sisarsarjan Fear The Walking Dead päähahmo.
Michonne (Danai Gurira) on nuori tummaihoinen nainen, joka käyttää aseenaan katanaa. Michonne liikkui alussa Andrean kanssa, joka erkaantui Rickin ryhmästä zombien hyökätessä Greenen maatilalle. Myöhemmin Michonne liittyi Rickin ryhmään. Ennen tapahtumien alkua Michonnella oli poika ja mies. Michonne seurustelee parhaillaan Rickin kanssa. Michonne johtaa nyt Alexandriaa Rickin oletetun kuoleman jälkeen.
Deanna Monroe (Tovah Feldshuh) oli Alexandria Safe-Zonen johtaja ja entinen kongressiedustaja. Deanna oli naimisissa Regin kanssa, kunnes Reg kuoli. Heillä oli kaksi poikaa, Spencer ja Aiden, jotka kuoli kulkijoiden hyökkäyksessä. Kulkijoiden päästyään Alexandriaan, kaatuu Deanna kaaoksen keskellä sirkkelin päälle saaden syvän haavan. Andressonien kotona Michonne huomaa kuitenkin purema haavan kyljessä. Deanna yritti ampua itseään päähän,jotta tämä ei muuttuisi kulkijaksi, mutta päättää tuhlata viimeiset ammukset häntä lähestyvää kulkija laumaa ja joutuu todennäköisesti kulkijoiden repimäksi. Kaksi kuukautta myöhemmin Spencer ja Michonne kohtaavat metsässä kulkijaksi muuttuneen Deannan ja Spencer tappaa tämän lopulta.
Spencer Monroe (Austin Nichols) oli Alexandria Safe-Zonen asukas. Spencerin vanhemmat Reg ja Deanna olivat Alexandrian entisiä johtajia. Spencer ehdotti Neganille että hän voisi olla Alexandrian uusi johtaja. Negan tappaa Spencerin brutaalisesti viiltämällä mahan auki. Rick tappaa kulkijaksi muuttuneen Spencerin.
Negan (Jeffrey Dean Morgan) on sarjakuvissa esiintynyt Pelastajien (engl. The Saviors) karismaattinen johtaja. Negan tunnetaan värikkäästä kielenkäytöstään sekä sadistisesta huumorintajustaan. Negan esittäytyy Rickille ja muille. Negan suostuttelee ryhmän liittyvän Pelastajiin, mutta koska nämä olivat tappaneet suurimman osan hänen miehistään, Negan päättää tappaa yhden Rickin ryhmäläisistä. Negan tappaa Lucille pesäpallo mailallaan Abrahamin ja myöhemmin Glennin. Negan on vankina Alexandriassa.
Carol Peletier (Melissa McBride) on yksi Rickin ryhmän selviytyjistä. Carolin aviomies Ed ja tytär Sophia kuolivat kulkijoiden takia. Myöhemmin Carol ystävystyi Darylin kanssa. Rick erottaa Carolin ryhmästä, mutta Carol palaa ryhmään myöhemmin. Carol oli Darylin kanssa etsimässä Bethin. Carol asui Alexandriassa, mutta tämä jätti paikan, koska halusi välttää tappamista. Hän asuu lähellä Kingdomia.
Eugene Porter (Josh McDermitt) on yksi Abrahamin joukon jäsenistä. Hän väitti tietävänsä syyn siihen, miksi ihmiset muuttuvat kulkijoiksi ja voivansa kääntää tapahtumien kulun jos pääsee Washingtoniin. Eugene pelkäsi taistella kulkijoita vastaan, mutta myöhemmin kerää rohkeutensa ja auttaa tappamaan kaikki kulkijat Alexandriassa. Eugene on Pelastajien vankina, kun tämä tunnusti olevansa luodin valmistaja. Eugene kuitenkin sabotoi Pelastajien luodit, mikä oli ratkaiseva osapuoli sodassa.
Glenn Rhee (Steven Yeun) oli yksi selviytyjistä. Glenn oli alun perin ammatiltaan pizzalähetti, joka tapasi Rickin tapahtumien alussa Atlantassa. Hän aloitti suhteen Hershelin tyttären Maggien kanssa, ja menivät myöhemmin naimisiin tämän kanssa. Negan tappoi Glennin brutaalisesti Lucille pesäpallomailallaan, koska tämä hermostui Darylin vastarinnasta.
Paul "Jesus" Rovia (Tom Payne) oli yksi selviytyjä ja tuttu hahmo sarjakuvasta. Rick ja Daryl kohtasivat Paulin tarvikkeiden haku retkissä. Paul oli Hilltopin yksi johtajista. Paul paljasti Maggielle olevansa homoseksuaali. Kuiskaaja tappoi hänet.
Sasha Williams (Sonequa Martin-Green) oli yksi selviytyjistä ja Tyreesen sisko. Hän sairastuu vankilassa infektioon, mutta selviää siitä lääkkeiden avulla. Sasha seurusteli Bobin kanssa, ennen kuin tämä sai surmansa kulkijan puremasta. Sasha masentui Tyreesen kuolemasta. Sasha alkoi seurustelemaan Abrahamin kanssa ja kaksikko mietti oman lapsen tekemistä. Onni päättyi kuitenkin lyhyeen, kun Negan tappoi Abrahamin. Sasha asui hetken aikaan Maggien kanssa Hilltopissa. Sasha lähti Rositan kanssa yrittämään Neganin salamurhaa, mutta suunnitelma epäonnistui. Sasha hyökkäsi yksin Pelastajia vastaan ja hänet pidätetään. Negan lähti ja otti Sashan mukaan Alexandriaan hauta-arkussa. Sasha kuitenkin matkan aikana söi Eugenen antaman myrkyn ja kuoli. Lopulta Maggie tappaa kulkijaksi muuttuneen Sashan.
Simon (Steven Ogg) oli yksi Pelastajien jäsenistä ja Neganin oikeakäsi. Simon kohtaa Rickin ja muut keskellä tietä ja pyytävät näiltä aseita. Simon yllättää lopulta ryhmäläiset metsässä. Sarjan fanit kutsuivat hahmoa leikkimielisesti Trevoriksi, joka oli Steven Oggin näyttelemä hahmo Grand Theft Auto V-videopelissä. Hahmon nimi paljastui myöhemmin Simoniksi. Negan kuristaa Simonin hengiltä, kun sai tietää Simonin tappaneen kaikki Kaatopaikan selviytyjät, paitsi Jadiksen.
Gabriel Stokes (Seth Gilliam) on pastori, jolla on kirkko Atlantan lähellä. Hän on asunut kirkossa epidemian alusta lähtien. Rickin ryhmä pelastaa hänet ja asettui väliaikaisesti kirkkoon. Gabriel sairastuu myöhemmin infektioon, jonka seurauksena hänen oikea silmänsä sokeutuu.
Bob Stookey (Lawrence Gilliard Jr.) oli nuori sotilas ja alkoholisti. Hän seurusteli Sashan kanssa. Bob joutui vangiksi Terminuksessa, mutta pääsi pakenemaan muiden ryhmän jäsenten kanssa. Bob ja muu ryhmä pääsi Gabriel Stokesin kirkolle, josta terminuslaiset sieppasivat hänet. Metsästäjät pieksivät hänet pahasti ja jättivät hänet kirkon ulkopuolelle. Bob kuoli seuraavana aamuna, ja Tyreese löi veitsen hänen päänsä läpi estääkseen muuttumisen.
Tyreese Williams (Chad L. Coleman) oli selviytyjä, joka löysi vankilan. Tyreese seurusteli Karenin kanssa, joka menehtyi vankilassa. Tyreese menetti henkensä Richmondin ulkopuolella olevalla turva-alueella verenhukkaan, kun kulkijaksi muuttunut Noahin veli puri häntä, ja hänen kätensä amputoitiin.
Shane Walsh (Jon Bernthal) oli Rickin hyvä ystävä ja kollega. Shane seurusteli Lorin kanssa ennen kuin Rick palaa takaisin. Shane yrittää tappaa Rickin, mutta Rick iskee tätä puukolla vatsaan. Shane muuttuu kulkijaksi ja yrittää purra Rickiä ennen kuin Carl ampuu hänet.